**Auglýsing útboðs**

Útboð skulu auglýst á utbodsvefur.is. Auk þess má auglýsa í öðrum miðlum telji kaupandi það æskileg/nauðsynlegt til þess að auka vitneskju fyrirtækja um útboðið. Í auglýsingu skulu koma fram nægjanlega miklar upplýsingar til þess að fyrirtæki geti tekið afstöðu til þess hvort þau hafi í hyggju að taka þátt í útboðinu. Dæmi um auglýsingar er að finna á [utbodsvefur.is](http://www.utbodsvefur.is)

**Dæmi**

**XX-XXX Grunnskóli AB – Endurgerð lóðar 1. Áfangi 2020**

Sveitarfélagið AB kt. kkkkkk-kkkk, óska eftir tilboðum í verkefnið   
XX-XXX Grunnskóli AB – Endurgerð lóðar 1. áfangi 2020

Verkið er 1. áfangi í endurgerð lóðar Grunnskóla AB, í sveitarfélaginu. Svæðið sem um ræðir er sunnan og vestan við leikskólann um það bil 650 m².  Um er að ræða lagfæringu / styrkingu á viðkomandi svæði. Aðgengi fyrir alla, leiktæki, yfirborðsefni og svæði fyrir hugmyndaleiki barna verður bætt. Helstu verkliðir eru jarðvinna, landmótun, hellulögn, frágangur gras- og gróðursvæða og frágangur kringum leiktæki.

Verkkaupi leggur til leiktæki, fallvarnarefni, gervigras og yfirborðsmálningu á malbik / hellur og verða þeir verkliðir unnir, af verktökum / aðilum á vegum söluaðila viðkomandi efna, samhliða verkþáttum jarðvinnuverktaka.

Verktaki á að skila undirvinnu á leiksvæðum fyrir dd.mm 2020 vegna vinnu við leiktæki, fallvarnarefni og gervigrasi.  Vinna á vegum söluaðila þessa verkþátta á að vera á tímabilinu dd.mm til dd.mm 2020.

**Númer:** XX-XXX

**Útboðsaðili:** **Sveitarfélagið AB**

**Tegund:** Framkvæmd

**Útboðsgögn afhent:** dd.mm.2020 kl: 00.00

**Skilafrestur:** dd.mm.2020 kl: 12:00

**Opnun tilboða :** dd.mm.2020 kl: 12:02

**(DÆMI)**

**Grunnskóli AB – Endurgerð lóðar 2020 1. áfangi**

**Útboð nr. XX-XXX**

**Sveitarfélagið AB**

**dd.mm.áá**

## Almenn lýsing

**DÆMI**

**Verkið er 1. áfangi í endurgerð lóðar Grunnskóla AB. Svæðið sem um ræðir er sunnan og vestan við leikskólann um það bil 650 m². Um er að ræða lagfæringu / styrkingu á viðkomandi svæði. Aðgengi fyrir alla, leiktæki, yfirborðsefni og svæði fyrir hugmyndaleiki barna verður bætt. Helstu verkliðir eru jarðvinna, landmótun, hellulögn, frágangur gras- og gróðursvæða og frágangur kringum leiktæki. Verkkaupi leggur til leiktæki, fallvarnarefni, gervigras og yfirborðsmálningu á malbik / hellur og verða þeir verkliðir unnir, af verktökum / aðilum á vegum söluaðila viðkomandi efna, samhliða verkþáttum jarðvinnuverktaka**

Almenn lýsing á því sem fyrirhugað er að bjóða út, svipuð eða ítarlegri en útboðsauglýsingin sem áður er nefnd, umfang verksins og umgjörð. Hér er einnig gagnlegt að skoða [www.utbodsvefur.is](http://www.utbodsvefur.is) og sjá hvaða gögn kaupendur þar leggja á bakvið útboðsauglýsingar sínar.

**Texti útboðslýsingar er skrifaður hér fyrir neðan…….**

## Útboðsyfirlit

|  |  |
| --- | --- |
| Umsjónaraaðili útboðs fyrir hönd kaupanda | >> nafn >> og netfang |
| Kynningarfundur/Vettvangsskoðun | dd.mm.áá eða „á ekki við“ |
| Lokadagsetning fyrirspurna og athugasemda frá bjóðendum. | dd.mm.áááá |
| Tilboðsfrestur | Lokatilboðsdagur eða lokadagur beiðna (og stund) dd.mm.áááá |
| Opnun tilboða | dd.mm.áááá - klukkan tt.mm |
| Mat tilboða - áætlað | Vika xx |
| Tilkynning um val/töku tilboðs (áætlað) | Vika xx |
| Biðtíma lokið - áætlað | Vika xx eða „á ekki við“ |
| Samningsgerð - áætlað | Vika xx |
| Gildistaka samnings | Upphafsdagur samnings dd.mm.áá |
| Lok samnings | Lokadagur samnings – dd.mm.áá |
| Gildistími tilboðs / frestur til að taka tilboði | Gildistími tilboðs – dd.mm.áá |
| Framlengingar ákvæði | Fjöldi framlenginga eða „á ekki við“ |

**Útboðsgögn:**

Hér fyrir neðan eru tilgreind helstu hlutar útboðsgagna:

1. Útboðslýsing
2. Tilboðsblað
3. Tilboðsskrá
4. Verksamningur – drög
5. Fyrirspurnir og svör á tilboðstíma
6. Önnur gögn

Fylgigögn: Mikilvægt er að kveða skýrt á um það hvaða gögn skulu fylgja með tilboðum bjóðanda til staðfestingar á tilteknum atriðum s.s. skuldleysi við skatt og lífeyrissjóði. f

Fylgigögn með tilboði

Hér fyrir neðan eru tilgreind þau fylgigögn sem bjóðandi skal leggja með tilboði sínu:

1. Staðfesting á að bjóðandi sé í skilum við lífeyrissjóði
2. Staðfesting á að bjóðandi sé í skilum með opinber gjöld
3. Útfyllt tilboðsblað (og tilboðsskrá)
4. Skrá yfir helstu verk og lýsing á reynslu bjóðadna af sambærilegum verkum
5. Almennar upplýsingar um bjóðanda svo sem fyrirtæki hans og starfslið
6. Skrá yfir helstu stjórnendur og starfsmenn sem koma að verkinu
7. Skrá yfir undirverktaka
8. Annað

## 3 Regluverk og skilmálar

Hér eru tíndir til þeir þættir regluverksins þ.e. laga um opinber innkaup sem rétt þykir að leggja áherslu á, annars vegar í amennt í opnu útboði og hins vegar það sem á sérstaklega við um tiltekið útboð. Að jafnaði betra að vísa í lagatextann en skrifa hann allan upp í útboðslýsingu. Í verklegum framkvæmdum, verkum, er einnig mjög gagnlegt að hafa hliðsjón af og vísa í texta staðalsins ÍST 30:2012 Almennir útboðs- og samningsskilmálar um verkframkvæmdir.

### 3.1 Lög og reglugerðir

Um útboð þetta gilda ákvæði laga nr. 120/2016 um opinber innkaup og reglugerðir á grundvelli laganna. Stangist texti útboðsgagna á við lögin, víkur textinn. Lög um opinber innkaup má nálgast á heimasíðu Alþingis á slóðinni: <http://www.althingi.is/lagas/nuna/2016120.html>.

Um samning í kjölfar innkaupaferlis gilda íslensk lög.

Verktaki er ábyrgur fyrir að verkið sé unnið í samræmi við ákvæði gildandi laga. Bjóðendur skulu m.a. kynna sér og starfa samkvæmt eftirfarandi en ekki er um tæmandi talningu að ræða:

**DÆMI**

* **Lögreglusamþykkt.**
* **Reglum Vinnueftirlits ríkisins.**

Bjóðendur skulu sjálfir útvega sér þau lög, reglugerðir og leiðbeiningar sem við eiga hverju sinni.

### 3.2 Samskipti á tilboðstima

Ef bjóðandi hefur spurningar eða athugasemdir skulu þær berast umsjónaraðila útboðs í tölvuposti – eða inni í útboðskerfinu.

Óski bjóðandi eftir nánari upplýsingum eða frekari skýringum á útboðsgögnum, hann verður var við ósamræmi í þeim sem getur haft áhrif á tilboðsinnihald og tilboðsfjárhæðina eða hann hefur athugasemdir við gögnin er bjóðandi hvattur til að senda umsjónaraðila skriflega fyrirspurn eða athugasemd eins snemma á tilboðstímanum og tök eru á, þó eigi síðar en á þeim degi sem gefinn er upp í kafla um mikilvægar dagsetningar. Svör við fyrirspurnum verða birt á vefsíðu kaupanda, eða send í tölvupósti eða birt í útboðskerfinu.

Öll samskipti við kaupanda og bjóðendur á útboðstíma varðandi þetta útboð eru í höndum umsjónaraðila útboðsins. Víki bjóðendur frá þessu eiga þeir á hættu að tilboði þeirra verði vísað frá.

Tilboð og umbeðin fylgigögn skulu almennt vera á íslensku.  Séu umbeðin gögn ekki á íslensku getur verkkaupi farið fram á við bjóðanda að hann leggi fram þýðingar unnar af löggildum skjalaþýðanda.

### 3.3 Afhending tilboðs

Tilboði skal skila í tölvupósti eða rafrænt í útboðskerfinu. Tilboð skulu sett fram með þeim hætti sem sett er fram í útboðsgögnum og í samræmi við skilmála útboðs. Bjóðandi fær staðfestingarpóst þegar hann hefur skilað tilboði. Ef enginn póstur berst, hefur afhending ekki tekist. Bjóðendur skulu í þeim tilfellum leita til umsjónaraðila kaupanda eða þjónustuaðila rafræns útboðskerfis án tafar. Bjóðandi ber ábyrgð á að tilboð berist á réttum tíma.

### 3.4 Framsetning tilboðs

Bjóðandi skal í tilboði tilgreina skýrt og greinilega hvaða lögaðili/lögpersóna er bjóðandi og þar með ábyrgur fyrir innkaupunum gagnvart kaupanda. Í tilboði skal einnig koma fram hvaða aðili innan fyrirtækisins beri ábyrgð á samskiptum vegna tilboðsins. Tilboð telst vera skuldbindandi þegar því hefur verið skilað í útboðskerfinu. Tilboð skal lagt fram af aðila innan fyrirtækisins sem hefur skv. lögum og skipulagi fyrirtækisins heimild til að skuldbinda það.  Ef ósamræmi eða reiknivillur eru í tilboði, er kaupanda heimilt að miða við það einingarverð sem fram kemur á tilboðsblöðum ef villa er augljós og leiðrétting raskar ekki jafnræði bjóðenda.

Sé tilboð lagt fram í umboði annars aðila skal bjóðandi skila inn sérstöku formi þar að lútandi.

Heimilt / Ekki er heimilt að leggja fram frávikstilboð.

### 3.5 Framlenging á gildistíma tilboða

Þegar kaupanda er ekki unnt að taka afstöðu til tilboða innan tilboðsfrests er heimilt að óska eftir því að bjóðendur framlengi tilboð sín í stuttan tíma. Skilyrði er að fyrir liggi samþykki allra þátttakenda eða málefnalegar ástæður réttlæti framlengingu. Með sama skilyrði er heimilt að óska eftir því, eftir að tilboðsfrestur hefur runnið út, að bjóðendur lýsi því yfir að tilboð þeirra séu gild að nýju, þó aðeins í mjög stuttan tíma.

### 3.6 Fylgigögn með tiboði

Í útboðsgögnum þessum er tilgreint hvaða gögn og upplýsingar bjóðendur skulu skila inn með tilboði sínu og skal umbeðnum gögnum og upplýsingum skilað í samræmi við þau fyrirmæli.

### 3.7 Afturköllun tilboða

Bjóðandi getur afturkallað tilboðs sitt fram að tilboðsfresti. Bjóðandi getur dregið tilboðs sitt til baka hvenær sem er, breytt tilboði sínu og skilað aftur. Umsjónaraðili útboðsins eða Kerfið staðfestir með tölvupósti þegar tilboði hefur verið skilað

### 3.8 Opnun tilboða

Tilboð verða opnuð á þeim tíma og stað sem tilgreind eru í útboðsyfirliti. Bjóðendum og umboðsaðilum þeirra er heimilt að fylgjast með opnun tilboða. Á opnunarfundi verða lesin upp:

a. Nafn bjóðanda  
 b. Heildartilboðsupphæð

Ekki er tekið við tilboðum eftir að tilboðsfresti líkur, hvort sem er með rafrænum hætti eða bréflega. Bjóðendur eru því hvattir til að skila tilboðum tímanlega. Sjá nánar ÍST 30.2012 grein 2.5.2.

Opnunarskýrsla felur ekki í sér niðurstöðu útboðs. Í opnunarskýrslu er einungis birt heildartilboðsfjárhæð en endanlegt val getur ráðist af fleiri valforsendum skv. útboðsgögnum. Framsetning opnunarskýrslu er með fyrirvara um hugsanlega reiknivillu og að ekki er búið að meta gildi tilboða. Komi í ljós að fjárhæðir í opnunarskýrslu eru ekki réttar miðað við framsetningu tilboðsblaðs og leiðbeiningar um útfyllingu á því, verður leiðrétt opnunarskýrsla birt eins fljótt og unnt er.

### 3.9 Samþykki eða höfnun tilboða

Kaupandi munu samþykkja hagstæðasta gilda tilboð samkvæmt valforsendum útboðsskilmála.

Kaupanda heimilt að hætta við útboðið á grundvelli málefnalegra ástæðna. Ástæður geta t.d. verið að engin gild tilboð bárust, tilboð eru óaðgengileg vegna þess að þau eru yfir kostnaðaráætlun eða fjárheimildum kaupanda.

Kaupandi mun hafna öllum tilboðum sem eru yfir kostnaðaráætlun (sé hún fyrir hendi) en áskilur sér þó rétt til að taka tilboðum sem eru yfir kostnaðaráætlun að því gefnu að honum takist að útvega fjármagn sem upp á vantar.

### 3.10 Undirverktaka

Bjóðandi skal upplýsa kaupanda í tilboði hvaða undirverktaka hann hyggst nota og leita samþykkis kaupanda áður en undirverktaki hefur störf. Verktaki ber fulla ábyrgð á því að undirverktaki skili verkefni í samræmi við útboðsskilmála. Undirverktaka skal í öllum tilvikum byggjast á skriflegum samningi og skal bjóðandi skila yfirlýsingu/staðfestingu viðkomandi undirverktaka þar um, komi tilboðið til álita.

### 3.10 Hæfi bjóðenda

Bjóðandi skal útilokaður frá því að leggja inn tilboð hafi verið sakfelldur með endanlegum dómi fyrir tiltekiin afbrot. Sjá nánar lög um opinber innkaup 120/2016 gr. 68.

Þá er nauðsynleg að gera nægar en fullnægjandi kröfur til bjóðenda hvað varðar fjárhagslegt og tæknilegt hæfi til þess að takast á við og leysa verkið sem boðið skal út. Hafa skal í huga að hér er um að ræða lágmarkskröfur til bjóðanda, að mati kaupanda.

Annars vegar skal bjóðandi hafa fjárhagslega getu til þess að takast verkefnið á hendur og ljúka því.

Hins vegar skal bjóðandi hafa tæknilega reynslu, þekkingu og getu til þess að takast á við verkið sem um ræðir, fullnustua það samkvæmt útboðslýsingu og skila því fullunnu.

En kröfur til bjóðenda verður að skoða í ljósi aðstæðna á markaði hverju sinni. Sé t.d. slakað á fjárhagslegum kröfum til bjóðenda má bæta það upp með því að gera kröfu um að verktaki skuli hafa verktryggingu sem kaupandi getur gengi að án undangengis dómsúrskurðar.

Fjárhagsstaða bjóðanda skal vera það trygg að hann geti staðið við skuldbindingar sínar gagnvart kaupanda, sbr. 71. gr. OIL.

Fjárhagsstað bjóðanda skal að lágmarki vera:

**Dæmi**

|  |  |
| --- | --- |
| **Krafa** | **Staðfesting** |
| **Eigið fé bjóðana skal árið 2019 vera jákvætt sem nemur 10% af efnahagsreikningi** | **Áritaður ársreikningur ársins 2019** |
| **Ársvelta bjóðanda árið 2019 skal vera að lágmarki því sem nemur tvöföldu boðnu verði** | **Áritaður ársreikningur ársins 2019** |

Tæknileg og fagleg geta bjóðanda skal vera það trygg að það geti staðið við skuldbindingar sínar gagnvart kaupanda.

Eftirfarandi kröfur eru gerðar til tæknilegrar og faglegrar getu bjóðanda:

**Dæmi**

|  |  |
| --- | --- |
| **Krafa** | **Staðfesting** |
| **Bjóðandi SKAL hafa reynslu af rekstri hið minnsta af einu verki sambærilegrar þjónustu á síðastliðunum fimm (5) árum** | **Skrá yfir hið minnsta eitt sambærileg verk sem unnin hafa verið á undanförnum fimm (5) árum.**  **Með sambærilegu verkefni er átt við nýframkvæmd eða endurgerð leik eða frístundasvæðis fyrir börn og/eða unglinga.** |
| **Bjóðandi skal geta skilað a.m.k. einum (1) jákvæðum meðmælum frá viðskiptavinum, fyrir sambærileg verkefni, unnin á síðastliðnum fimm (5) árum.** | **Hið minnsta ein (1) umsögnr frá viðskiptavinum, ásamt upplýsingum um tengiliði.** |

* 1. Hér má t.d. gera kröfu um að stjórnendur á verkstað hafi unnið hið minnsta tvö hliðstæð verk á síðustu fjórum árum.

Ef bjóðandi uppfyllir ekki allar hæfiskröfur útboðsins, telst tilboð hans ógilt skv. 82. gr. OIL og verður vísað frá. Bjóðanda er heimilt að byggja á fjárhagslegri, tæknilegri og faglegri getu annarra aðila óháð lagalegum tengslum við þá, sbr. 76. gr. OIL.

Ef bjóðandi byggir á getu annars aðila í samræmi við 76. gr. OIL skal hæfisyfirlýsing bjóðanda einnig innihalda viðeigandi upplýsingar skv. 1. mgr. 73. gr., um þann aðila.

Fyrirtæki skal jafnframt sanna fyrir kaupanda að það hafi tryggt sér tilgreinda aðstoð, t.d. með því að leggja fram skuldbindandi yfirlýsingu aðila um að hann muni annast verkið eða þjónustuna. Hæfi bjóðenda verður metið á grundvelli þeirra upplýsinga sem þeir senda inn með tilboðum sínum, eða gögnum sem kaupandi hefur áskilið sér rétt til að óska eftir.

Bjóðandi skal vera í skilum með öll opinber gjöld þar með talið skatt, virðisaukaskatt og lífeyrisskuldbindingar. Bjóðandi skal leggja með tilboði sínu fram vottorð frá Skattinum ekki eldra en þriggja mánaða gamalt frá opinunardegi tilboða. Bjóðandi skal leggja fram vottorð ekki eldra en þriggja mánaða frá opnunardegi tilboða frá öllum viðeigandi lífeyrissjóðum.

### 3.11 Val á tilboðum

Tilboð eru valin á grundvelli valforsendna sem fram koma í þessum kafla og eru í samræmi við 79. gr. OIL. Tilboð skulu vera bindandi. Ef gerður er fyrirvari um að tilboð sé ekki bindandi þá er það metið ógilt.

**DÆMI**

**Verð skal sett fram í íslenskum (IKR) krónum með virðisaukaskatti (VSK).**

**Tilboð skal innihalda allan kostnað og gjöld, hverju nafni sem þau nefnast. Tilboðsverð skal miðast við afhendingu hins boðna til kaupanda í samræmi við grein útboðgagna um afhendingu og uppfylla öll skilyrði um tilskylda virkni, tilbúið til notkunar fyrir kaupanda.**

**Dæmi A:**

**Tilboðsfjárhæð: 100% (Samtala úr tilboðsskrá)**

**Dæmi B:**

**Tilboðsfjárhæð: 80% (Samtala úr tilboðsskrá)**

**Þrjú sams konar verk 10% (Staðfestingar kaupenda fylgja með)**

**Skjalfest gæðastjórnunarkerfi 10% (Afrit af gæðahandbók)**

**Samtals: 100%**

**Tilboðsverð er samtala tilboðsþátta þ.e. margfeldis einingarverðs og magns úr tilboðsskrá sem færð skal á tilboðsblað**

**Stig fyrir tilboðsfjárhæð bjóðanda "X" er: Stig "X" = (lægsta tilboðsfjárhæð/tilboðsfjárhæð "X") x 0,80**

Í útboðsgögnum skal því lýst nákvæmlega hvernig hagstæðasta tilboð er valið, þ.e. matslíkan útboðsins. Annars vegar skal tilgreint hvernig verð er reiknað og hins vegar aðrir þættir, gæðaþætti, ef slíkir eru metnir í útboðinu.

Framsetning og skýringar kaupanda á því hvernig hagstæðasta tilboð er valið skulu vera svo skýrar og gegnsæjar að allir mögulegir bjóðendur skilji það á sama hátt hvaða atriði ráð því hagstæðasta tilboð er valið og hvernig valið fer fram. Sé valið endurtekið af þriðja aðila skal valið skila sömu niðurstöðu og áður.

Í verkum er algengt að verð sé látið ráða, að uppfylltum öllum kröfum og skilyrðum útboðsgagna. En séu önnur atriði en verð, oft kölluð gæði, látin ráða skal það skýrt mjög nákvæmlega, þ.e. hver atriði eru og hvert vægi þeirra er í heildarmatinu.

Mikilvægur hluti útboðsgagna er tilboðsblað útboðsgagna sem allir bjóðendur skulu útfylla á sama hátt til þess að tilboð þeirra séu samanburðarhæf. Í útboðsgögnum um verklegar framkvæmdir er oft lögð fram svokölluðu tilboðsskrá sem gefnar eru upp magntölur verksins. Bjóðendum er síðan gert að bjóða í einingaverð sem er margfaldað með sérhverri magntölu. Samtalan er síðan færð inn á tilboðsblað sem heildartilboðsverð í verkið.

Stig verða gefin sem hér segir:

## 4 Vinnustaður – Verklýsing

### 4.1 Vinnustaður.

**DÆMI**

**Athafna‐ eða vinnusvæði verktaka er í íbúðahverfi sveitarfélagsins og því er verktaka einungis heimil vinna á svæðinu frá kl. 7:00‐20:00 alla virka daga. Utan þess tíma er verktaka ekki heimilt að annast vinnu við söfnun, nema með sérstöku leyfi verkkaup**

**Verkið skal unnið meðan grunnskólinn er lokaður vegna sumarfría og skal verktaki því kappkosta að ljúka verkinu á tilsettum tíma.**

**Verktaki skal því varast að valda meiri hávaða eða raski en nauðsynlegt er og velja og flutningaleiðir í samráði við starfsfólk sveitarfélagsins.**

**Verktaki skal sjá til þess að ekki stafi hætta af vinnusvæðinu. Verktaki skal gæta ýtrustu varúðar við framkvæmd verksins og hafa samráð við fulltrúa verkkaupa um allar varúðarráðstafanir eftir því sem við á. Áður en verkið hefst ber verktaka að yfirfara með umsjónarmanni verkkaupa atriði öryggiskerfis og stefnu fyrirtækis og varúðarráðstafanir sem nauðsynlegar eru m.a. vegna umferðar á vinnustað. Síðan sér verktaki um að varúðarráðstöfunum þeim sem taldar eru nauðsynlegar sé framfylgt.**

**Allur búnaður verktaka og tæki, sem eru úttektarskyld, skulu tekin út og samþykkt af þar til bærum yfirvöldum.**

**Verktaki skal gæta að umferð gangandi vegfarenda og þá sérstaklega barna. Á bílum skulu vera öryggismyndavélar, hljóðgjafar, varúðarljós og annar nauðsynlegur búnaður sem tryggir öryggi.**

**Verktaki skal ávallt hafa búnað fyrir skyndihjálp í tækjum sínum.**

**Almennum kröfum til verkstjórnar verktaka er lýst í kafla 4.1.2 í ÍST 30.**

**Verktaki og undirverktakar skulu gera ráð fyrir að þurfa að mæta á reglulega verkfundi með fulltrúa verkkaupa meðan á verkinu stendur. Gert er ráð fyrir verkfundum vikulega en oftar ef þurfa þykir. Verkfundargerðir skulu vera skriflegar og samþykktar af báðum aðilum. Fundargerðir skal senda fundarmönnum innan tveggja daga frá síðasta fundi.**

Telji kaupandi það nauðsynlegt er ákjósanlegt að leggja fram stutta lýsingu á fyrirhuguðum vinnustað verksins, aðbúnað og kröfum kaupanda. Einnig hvað kaupandi leggur til verksins að búnaði og aðstöðu og hvaða kröfur í þá veru kaupandi gerir á hendur verktaka. Hér er og mikilvægt að tilgreina með hvaða hætti verktaki skal ganga frá og skilja við vettvang að verki loknu.

Þá er ákjósanlegt að bjóða vettvangsskoðun á tilboðstíma. Þá er í útboðsgögnum tilgreint að kaupandi kynni vettvang á tilteknum degi og tíma. Annars vegar er hægt að kynna hvar verkið skal unnið og nánasta umhverfi hins vegar aðstöðu verktaka og til hvers sé ætlast til af honum hvað varðar umgengi og frágang og þá vísað til útboðslýsiingar.

Í vettvangsskoðun skal aðeins lýsa aðstæðum verks og vinnustað en alls ekki svara efnilsegum spurningum um útboðsgögn. Fulltrúar fyrirtækja gætu skilið svör á mismunandi hátt og vísað til þeirra, með réttu eða röngu, í tilboðum sínum. Komi slíkar spurningar fram í vettvangsskoðun eða annars staðar skal fyrirspyrjanda bent á að senda inn skriflega fyrirspurn. Þannig er komist hjá því að brjóta mögulega á jafnræði bjóðenda.

### 4.2 Verklýsing

**DÆMI**

1. **Jöfnun lóðar  
   Verktaki SKAL jafna svæðið eftir því sem hæðir á núverandi lóð gefa til kynna, þannig að hæð og þykkt jarðvegslaga verði eins og fram kemur á lóðaruppdrætti og eins og lýst er í verklýsingum. Verkið skal framkvæma í samráði við eftirlitsmann.***Magntölur og uppgjör: Verkliðurinn er án verðs. Vinna við jöfnun lóðar og prufuholur skal vera innifalinn í tilboðsliðum yfirborðslaga hverju fyrir sig.*
2. **Gröftur og brottakstur á umframefni  
   Verktaki SKAL grafa og flytja umframmagn jarðvegs á viðurkenndan losunarstað til förgunar. Umframmagn jarðvegs er allur jarðvegur ofan botnkóta endanlegra jarðvegsfyllinga, sem ekki nýtist innan lóðarinnar. Verkið skal framkvæma í samráði við eftirlitsmann. Verktaki skal gefa eftirlitsmanni færi á mynda og að gera nauðsynlegar mælingar t.d. botnkóta.***Magntölur og uppgjör: Magntala er rúmmetrar (m3) af óhreyfðu efni. Innifalinn er allur kostnaður við vinnu, efni og annað sem þarf til að fullgera verkið, skv. verklýsingu***.**
3. **Upptaka á bekkjum  
   Verktaki SKAL taka upp og farga við girðingu á dvalarsvæði samkvæmt teikningu X-zzz.  
   Verkið felst í því að taka upp og farga bekk með timburklæðningu á járnundirstöðum. Uppbygging: 7stk. borð 34 x 70 mm, borin upp af 3 stk. flatjárni / vinkum sem ganga í jörð. Hver bekkur er um 2.30 á lengd. Öllu efni skal fargað á viðurkenndum förgunarstað. Verkið skal framkvæma í samráði við eftirlitsmann.***Magntölur og uppgjör: Magn er mælt í stykkjum (stk.). Innifalinn er allur kostnaður við vinnu, efni og annað sem þarf til að fullgera verkið, skv. verklýsingu*
4. **Drenmöl vegna jarðvatnslagna  
   Yfir og til hliðar við jarðvatnslagnir svo sem undir gerfigrasi skal SKAL setja drenmöl. Drenmölin SKAL vera 300 mm að þykkt. Yfir drenmöl SKALsettur jarðvegsdúkur eins og teikningar sýna. Drenmölin SKAL vera frostþolin og stöðug og hafa nægjanlegan styrkleika til að hún molni ekki niður við vinnuumferð.***Magntölur og uppgjör: Magntala er rúmmetrar (m3). Innifalinn er allur kostnaður við vinnu, efni og annað sem þarf til að fullgera verkið, skv. verklýsingu.*

Hér tilgreinir kaupandi eins nákvæmlega og hann telur nauðsynlegt til hvers hann ætlast af verktaka, í hverju verkið er fólgið. Ætli kaupandi að óska eftir einingaverðum fyrir tilboðsskrá er nauðsynleg að lýsa vel sérhverjum verkþætti eða magneiningu sem óskað er eftir tilboði í. Þessi sömu verkþætti/magneiningar eru síðan tilgreindar, gjarna í sömu röð, í tilboðsskrá.

Niðurstaða tilboðsskrár, heildartilboðsverð, er síðan flutt á tilboðsblað eins og áður segir. Við gerð verklýsingar er kaupanda nauðsynlegt að leita ráðgjafar sérfróðra aðila í eigin ranni, frá aðkeyptum ráðgjöfum, úr hliðstæðum verkefnum og hjá mögulegum bjóðendum án þess að dreginn sé taumur neins þeirra, eða brotið á þeim jafnræði.

Ákjósanlegt er að leggja með ljósmyndir og teikningar til skýringa og hafa jafnframt í huga að vísa í texta til allra slíkra upplýsinga.

## 5 Tilboðsskrá

Ákjósanlegt er að setja tilboðsskrá upp í töflureikni (t.d. Excel) eða útfært í útboðskerfi og leggja með útboðsgögnum. Mikilvægt er að prófa tilboðsskránna vel til þess margfeldi og samtölur skili sér rétt (hægt er “læsa” töflunni nema innsláttarsvæðum)

**DÆMI**

|  |  |  |  |  |  |
| --- | --- | --- | --- | --- | --- |
| **NR.** | **HEITI VERKÞÁTTAR** | **MAGN** | **EIN** | **EIN VERÐ** | **ALLS KR** |
| 1 | Jöfnun lóðar | ( án verðs) | | | |
| 2 | Gröftur og brottakstur á umframefni | 35 | m3 |  |  |
| 3 | Upptaka á bekkjum | 5 | stk. |  |  |
| 4 | Drenmöl vegna jarðvatnslagna | 30 | m3 |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  | **Samtals – færist á tilboðsblað** |  |  |  |  |

## 6 Tilboðsblað

Undirritaður gerir hér með **Sveitarfélagnu AB** tilboð í verkið:

**Grunnskóli AB – Endurgerð lóðar 2020 1. áfangi**

Tilboðið er gert samkvæmt útboðs- og verklýsingum, dagsettum í **dd.mm.áá** ásamt tilheyrandi uppdráttum.

HEILDARTILBOÐSFJÁRHÆÐ MEÐ VSK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yfirlýsing:

Bjóðandi mun tryggja að allir starfsmenn sem koma munu að verkinu, hvort sem er sem starfsmenn bjóðanda eða undirverktaka, fái laun og starfskjör í samræmi við gildandi kjarasamninga hverju sinni og aðstæður þeirra séu í samræmi við löggjöf á sviði vinnuverndar. Hvenær sem er á samningstíma mun bjóðandi geta sýnt verkkaupa fram á að öll réttindi og skyldur gagnvart þessum starfsmönnum séu uppfyllt. Bjóðandi samþykkir að ef hann getur ekki framvísað gögnum eða sýnt eftirlitsmanni verksins fram á að samningsskyldur séu uppfylltar innan 5 daga frá því ósk um slíkt er borin fram af verkkaupa getur verkkaupi rift verksamningi án frekari fyrirvara eða ákveðið að beita dagsektum sem nemur 0,1% af samningsupphæð fyrir hvern dag sem umbeðnar upplýsingar skortir. Beiting þessara vanefndaúrræða hefur ekki áhrif á gildi verktryggingar.   
  
Bjóðandi lýsir því yfir að viðskiptasaga hans er eðlileg og uppfyllir kröfur útboðsgagna. Hvenær sem er á samningstíma mun bjóðandi geta sýnt verkkaupa fram á að öll skilyrði um eðlilega viðskiptasögu helstu eigenda og stjórnenda bjóðanda séu uppfyllt. Bjóðandi samþykkir að ef í ljós kemur á samningstíma að hann hafi ekki uppfyllt skilyrði um eðlilega viðskiptasögu við opnun tilboða eða síðar á samningstíma getur verkkaupi rift verksamningi án frekari fyrirvara. Beiting þessara vanefndaúrræða hefur ekki áhrif á gildi verktryggingar

|  |  |  |  |
| --- | --- | --- | --- |
|  | Staður, dags. |  | |
|  |  |  |  |
|  |  |  |  |
| Nafn fyrirtækis |  |  | Kennitala fyrirtækis |
|  |  |  |  |
|  |  |  |  |
| Heimilisfang |  |  | Símar / GSM |
|  |  |  |  |
|  |  |  |  |
| Póstnr., staður |  |  | Netfang |
|  |  |  |  |
|  |  |  |  |
| Undirskrift |  |  | Kennitala |
|  |  |  |  |
|  |  |  |  |

## **7 Verksamningur**

Gerður milli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kt.\_\_\_\_\_\_\_\_\_\_\_\_, í samningi þessum nefndur kaupandi, annars vegar

og \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kt.\_\_\_\_\_\_\_\_\_\_\_\_\_, í samningi þessum nefndur verktaki, hins vegar.

Samningsupphæð skv. tilboði verktaka er:

Kr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ með VSK.

skrifað,- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_00/100

Af samningi þessum eru gerð tvö samhljóða frumrit, eitt handa hvorum aðila

F.H. KAUPANDA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.H. VERKTAKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dags.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VOTTAR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nafn og kennitala)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nafn og kennitala)

### **Verkið og samningsgögn**

Verktaki tekur að sér verkið **„Grunnskóli AB – Endurgerð lóðar 2020 1. Áfangi”** samkvæmt útboðslýsingu **Sveitarfélagsins AB** nr. XX-XXX frá dd.mm.áá

Verkið skal unnið í samræmi við eftirfarandi samningsgögn:

1. Útboðsgögn, í útboði nr. XX-XXX fyrir **Sveitarfélagið AB**, þ.m.t. viðaukar, svör við fyrirspurnum og athugasemdum til bjóðenda á tilboðstíma (fylgiskjal 1).
2. Tilboð verktaka, dags. dd.mm.áá (fylgiskjal 2).
3. Samskipti ÞV og þjónustuaðila á samningstíma (fylgiskjal 3).
4. Verksamningur drög (fylgiskjal 4).
5. Verkáætlun (fylgiskjal 5).
6. ÍST 30:2012 (sem verktali skal útvega).

Útboðsgögn, þ.m.t. viðaukar, svör við fyrirspurnum og athugasemdum til bjóðenda á tilboðstíma og tilboð bjóðanda er hluti af samningi þessum. Stangist texti samningsgagna á við lög, víkur samningstextinn.

Áður en verksamningur er undirritaður skal verktaki leggja fram verkáætlun (tíma-, greiðslu- og mannaflaáætlun) um verkið í heild ásamt verkmöppu gæðakerfis fyrir verkið. Verktaki skal undirrita tíma- og mannaflaáætlun og undirverktakar sem koma að meginhluta verksins skulu einnig staðfesta hana. Verkáætlun þessi verður hluti verksamnings.

### **Framkvæmdatími – verklok**

Framkvæmdatími hefst þegar verkkaupi hefur með formlegum hætti tekið tilboði verktaka.

Verktaki á að skila undirvinnu á leiksvæðum fyrir dd.mm áááá vegna vinnu við leiktæki, fallvarnarefni og gervigrasi. Vinna á vegum söluaðila þessa verkþátta á að vera á tímabilinu dd. mm til dd.mm áááá. Verktaki þarf að samræma sína vinnu gagnvart öðrum framkvæmdaraðilum á lóðinni og taka fullt tillit til þeirra vinnu.

Framkvæmdum skal vera að fullu lokið eigi síðar en dd.mm.2020. Verkinu telst ekki lokið af hálfu verktaka fyrr en hann hefur staðið að fullu við skuldbindingar sínar samkvæmt útboðsgögnum. Þá skal aðstaða verktaka hafa verið fjarlægð og vinnusvæðið hreinsað að fullu.

### **Samskipti á samningstíma**

Kaupandi skipar fulltrúa sinn til að annast samskipti við verktaka á samningstímanum. Fulltrúi verktaka er: >>> nafn <<<< sem skal hafa eftirlit með því að verkefnið sé framkvæmt samkvæmt ákvæðum samnings og fylgigagna.

Samskipti kaupanda og verktaka á samningstíma skulu vera samkvæmt skriflegum reglum sbr. kaflinn „Vinnustaður“ í útboðsgögnum.

### **Starfskjör**

Þjónustuaðili skal tryggja og bera ábyrgð á að allir starfsmenn hans, undirverktakar/starfsmannaleiga sem koma að framkvæmd samnings fái laun, starfskjör, sjúkra- og slysatryggingar og önnur réttindi, í samræmi við samninginn, gildandi kjarasamninga og lög hverju sinni. Ofangreint skal eiga við óháð lengd starfstíma starfsmanns. Þjónustuaðili skal uppfylla skyldur sínar sem notendafyrirtæki skv. lögum um starfsmannaleigur ef þjónusta slíkra fyrirtækja er notuð og ábyrgist gagnvart kaupanda, að starfsmenn á vegum starfsmannaleiga njóti réttinda skv. íslenskum lögum og kjarasamningum.

Hvenær sem er á samningstíma skal verktaki geta sýnt kaupanda fram á að öll réttindi og skyldur skv. ofangreindu séu uppfyllt. Verktaki skal framvísa gögnum sem sýna kaupanda fram á að ofangreind réttindi og skyldur séu uppfyllt innan fimm (5) virkra daga frá þeim degi sem gagna er óskað, sé verktaki sannarlega mögulegt að afla umbeðinna gagna innan þess frests.

Séu gögn ekki afhent innan þess tíma eða verktaki getur ekki sýnt fram á að ofangreind réttindi eða skyldur séu uppfylltar að mati kaupanda, er kaupanda heimilt að innheimta dagsektir úr hendi verktaka að fjárhæð allt að kr. 20.000 án VSK á dag fyrir hvern starfsmann þar sem réttindi eru brotin á, eða fyrir hvern dag sem gögn eru ekki afhent innan tilgreinds tímafrests. Dagsektir skulu greiðast þar til bætt hefur verið úr. Nái heildarfjárhæð dagsekta 10 % af samningsfjárhæð er kaupanda heimilt að rifta samningi.

### **Breytingar á verkinu (viðbótarverk) – Aukaverk**

Orðskýringar:

**Viðbótarverk** er skilgreint í grein 1.2.19 í ÍST 30: 2012. Allar breytingar sem kaupandi gerir á verkinu, eftir að verksamningur er kominn á, teljast því vera viðbótarverk. Þó svo að viðbótarverk valdi að jafnaði hækkun á kostnaði verks, geta þau einnig valdið lækkun á greiðslum til verktaka, til dæmis ef verkkaupi tekur ákvörðun um að minnka umfang verks eða breyta verki til kostnaðarlækkunar með því að draga úr kröfum til fyrirskrifaðs efnis eða útfærslu.

**Aukaverk** er skilgreint í grein 1.2.5 í ÍST 30: 2012. Aukaverk koma því til vegna skorts á upplýsingum, ónákvæmni eða mistaka í útboðsgögnum og öfugt við viðbótarverkin geta aukaverk einungis valdið kostnaðarauka í verkinu. Komi til viðbótarverka eða aukaverka skal fylgja ákvæðum ÍST 30: 2012, greinar 3.6. Verði samkomulag um að verktaki vinni aukaverk eða viðbótarverk í tímavinnu skal nota taxta sem verktaki býður í tilboði sínu. Verktaki má engin aukaverk eða viðbótarverk vinna nema samkvæmt skýlausum fyrirmælum kapanda. Allar yfirlýsingar um breytingar skulu vera skriflegar, svo og kröfugerð og samningar.

Verktaki má engin aukaverk eða viðbótarverk vinna nema samkvæmt skýlausum fyrirmælum kaupanda. Allar yfirlýsingar um breytingar skulu vera skriflegar, svo og kröfugerð og samningar

### **Greiðslur**

Um greiðslur og reikningsskil vísast almennt til greinar 5.1 í ÍST 30: 2012. Greitt verður til verktaka samkvæmt yfirfarinni (leiðréttri) tilboðsskrá. Reikningar skulu lagðir fram samkvæmt samkomulagi á fyrsta verkfundi. Greiðsluliðir skulu reikningsfærðir eftir framvindu verksins og skilmerkilega skal koma fram hvaða liði er verið að innheimta hverju sinni.

Gerðir skulu sérstakir reikningar vegna aukaverka og viðbótarverka og þeim fylgi greinargerð um verkið á eyðublöðum sem verkkaupi afhendir og útreikningur þeirra magntalna sem reikningurinn byggist á.

Reikningar skulu skráðir á:

**Sveitarfélagið AB**

**Framkvæmdasvið**

**XXX Sveitarfélagið AB**

Kaupandi áskilur sér 30 daga greiðslufrest miðað við komudagsetningu reiknings nema annað hafi sérstaklega umsamið.

Samningsfjárhæð er á föstu verðlagi og því verða engar verðbætur greiddar til verktaka á samningstímanum eða Samningsfjárhæð verður verðbætt skv. vísitölu xxx.

### **Ábyrgðir - tryggingar - ágreiningsmál**

Ábyrgð og áhætta er skilgreind í grein 3.9 í ÍST 30: 2012.

Verktaki ber ábyrgð á því tjóni, sem hann kann að verða fyrir við framkvæmd verksins. Ennfremur ber hann ábyrgð á því tjóni eða slysum sem hann kann að valda verkkaupa eða þriðja aðila meðan á framkvæmdum stendur. Verktaki skal leggja fram skírteini um frjálsa ábyrgðartryggingu fyrir tjóni sem hann kann að valda verkkaupa eða þriðja aðila. Alla galla, sem fram kunna að koma á verkinu og um er að kenna slæmum frágangi eða efni, skal verktaki bæta að fullu, enda setji hann fyrir því þá tryggingu sem verkkaupi tekur gilda (verktrygging/-ábyrgð). Þrátt fyrir eftirlit verkkaupa, ber verktaki fulla ábyrgð á efni og vinnu.

Meðan á framkvæmd verksins stendur og þar til lokaúttekt hefur farið fram skal verktaki hafa og kosta allar nauðsynlegar vátryggingar sem leiða af framkvæmdinni.

Slysatryggingu starfsmanna sinna skal verktaki annast og kosta sem og önnur þau lögboðnu og samningsbundnu gjöld sem fylgja því að hafa menn í vinnu og selja efni og þjónustu.

Hvenær sem er á framkvæmdatíma verksins getur verkkaupi krafist gagna til staðfestingar því, að lögboðin gjöld, s.s. staðgreiðsla skatta, tryggingagjöld, virðisaukaskattur, lífeyrissjóðsgjöld o.s.frv. séu í skilum. Verktaki skal afhenda verkkaupa afrit af skírteinum fyrir þeim tryggingum, sem hann greiðir fyrir vegna verksins á hverjum tíma, ásamt með staðfestingu á greiðslu iðgjalda af þessum tryggingum.

Til tryggingar því að verktaki standi við allar skuldbindingar sínar við verkkaupa vegna verkefnis þessa afhendir hann verkkaupa fyrir undirritun verksamnings verktryggingu, skv. kafla 3.5 í ÍST 30: 2012.

Rísi ágreiningur milli kaupanda og verktaka um verk það, sem lýsing þessi fjallar um, skal honum vísað til Héraðsdóms **xxxx**. Kostnaður við aðgerðir samkvæmt grein þessari skal ákveðinn af dóminum sjálfum svo og hver skuli greiða þann kostnað.

### **Framsal á réttindum og skyldum**

Verktaka er óheimilt að framselja eða veðsetja rétt sinn samkvæmt samningi þessum án skriflegs samþykkis kaupanda.

Verktaka er óheimilt, án skriflegs samþykkis kaupanda, að fela öðrum aðila að ganga inn í eða taka við skyldum í sinn stað, að hluta eða öllu leyti. Ef verktaki fær slíka heimild, breytast í engu skyldur seljanda gagnvart kaupanda.

### **Verklokaúttekt**

Almennum kröfum um framkvæmd verklokaúttektar er lýst í grein 4.4 í ÍST 30: 2012.

Verktaki skal tilkynna eftirlitsaðila kaupanda skriflega hvenær verklokaúttekt geti farið fram. Þegar það er gert eiga verktaki og eftirlitsaðili að vera búnir að yfirfara verkið til þess að ekki þurfi að koma til annarar úttektar. Ef boða þarf til annarar úttektar skal verktaki greiða kostnað verkkaupa sem til fellur vegna hennar. Það getur gerst ef verkinu er verulega ábótavant. En ef það koma fram smávægilegar athugasemdir skal eftirlitsaðili tilkynna þeim, sem viðstaddir voru úttektina skriflega þegar þær hafa verið lagfærðar án þess að farið sé í aðra formlega úttekt.